《顺昌道中》
明代·蓝智

蓐食鸣鸡晓，空山啼鸟春。
远钟何处寺，残月独行人。
书剑嗟黄发，江湖起战尘。
南游未得意，北望正伤神。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。